Ostqotlar
Ostqotlar, həmçinin ostroqotlar (lat. Ostrogothi), qreytunqlar və ya qrevtunqlar (lat. Greutungi) — qədim german tayfası. Onlar III əsrin ortalarında iki tayfa qrupuna: vestqotlar və ostqotlara bölünən qot tayfa birliyinin şərq qolunu təşkil edirdilər. Onlar Avropanın bəzi xalqlarının etnogenezində müəyyən rol oynamışdılar. Xüsusilə lombardlarla yanaşı ostqotlar da müasir italyanların uzaq əcdadlarından biri hesab olunurlar.